Сёлетні “ТэхнаІнтэлект” уразіў разнастайнасцю праектаў. Кожная вынаходка, сапраўды, заслугоўвала ўвагі і больш глыбокага азнаямлення з боку журы. Ацэначная камісія, якая складалася з выкладчыкаў факультэта фізікі і інфармацыйных тэхналогій ГДУ імя Францыска Скарыны, засыпала юных даследчыкаў пытаннямі, цікавілася ўсімі дэталямі іх праектаў. Думаю, гэта добры паказчык узроўню падрыхтоўкі вучняў і іх навуковых кіраўнікоў.